Vyhodnotenie medzirezortného pripomienkového konania

Návrh Stratégie záchrany osôb, majetku a likvidácie požiarov 
v oblastiach postihnutých veternou kalamitou a lykožrútom v Tatranskom národnom parku

Spôsob pripomienkového konania	23. 11. – 6. 12. 2011 (bežný postup )	
Počet vznesených pripomienok, z toho zásadných	  25/ 4	
Počet vyhodnotených pripomienok	  25	
		
Počet akceptovaných pripomienok, z toho zásadných    	 17 /3  	
Počet čiastočne akceptovaných pripomienok, z toho zásadných     	 1/ 1  	
Počet neakceptovaných pripomienok, z toho zásadných	 7 / 0 	
		
Rozporové konanie (s kým, kedy, s akým výsledkom)	  s Ministerstvom životného prostredia SR (16. 12. 2011, čiastočne akceptovaná) ,      
  Ministerstvom pôdohospodárstva a rozvoja vidieka SR (13. 12. 2011)
  a Ministerstvom zdravotníctva SR (13. 12. 2011)  -  rozpory odstránené  	
Počet odstránených pripomienok	  4	
Počet neodstránených pripomienok
	  0	

Sumár  vznesených pripomienok podľa subjektov:

Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo spravodlivosti Slovenskej republiky 		 	x	 	
2.	Ministerstvo financií Slovenskej republiky 	    1(1o/0z)	 			
3.	Ministerstvo kultúry Slovenskej republiky 		 	x	 	
4.	Ministerstvo hospodárstva Slovenskej republiky 	 	 	x	 	
5.	Ministerstvo dopravy, výstavby a regionálneho rozvoja Slovenskej republiky 	 	 	x	 	
6.	Ministerstvo pôdohospodárstva a rozvoja vidieka Slovenskej republiky 	11(9o/2z) 	 		 	
7.	Ministerstvo obrany Slovenskej republiky 		 	x	 	
8.	Ministerstvo zahraničných vecí Slovenskej republiky 		 	x	 	
9.	Ministerstvo práce, sociálnych vecí a rodiny Slovenskej republiky 		 	x	 	
10.	Ministerstvo životného prostredia Slovenskej republiky  	10(9o/1z) 	 		 	
11.	Ministerstvo školstva, vedy, výskumu a športu Slovenskej republiky 	 	 	x	 	
12.	Ministerstvo zdravotníctva Slovenskej republiky 	2(1o/1z)	 		 	
13.	Úrad vlády Slovenskej republiky 	 	 	x	 	
14.	Podpredseda vlády SR pre ľudské práva a národnostné menšiny 		 	x	 	
15.	Úrad geodézie, kartografie a katastra SR	 	 	x	 	
16.	Protimonopolný úrad Slovenskej republiky			x		
17.	Najvyšší kontrolný úrad  Slovenskej republiky	1(1o/0z)				
18. 	Národný bezpečnostný úrad			x		
	Spolu	25(21o/4z)		13		

Vyhodnotenie vecných pripomienok je uvedené v tabuľkovej časti:

Subjekt	Číslo pripomienky	Text pripomienky	Typ	Vyh.	Spôsob vyhodnotenia	
Ministerstvo životného prostredia SR	1.		Všeobecne k materiálu 
V predloženom materiáli sa uvádzajú niektoré informácie, ktoré sú nesprávne, nepresné alebo skresľujúce. Zároveň v materiáli nie sú uvedené použité zdroje informácií, resp. použitá literatúra, z ktorej boli informácie čerpané. Odporúčame, aby tieto informácie a použitá literatúra boli do Návrhu stratégie záchrany osôb, majetku a likvidácie požiarov v oblastiach postihnutých veternou kalamitou a lykožrútom v Tatranskom národnom parku doplnené. 	O	N	Má sa za to, že v takomto materiáli nie je potrebné uvádzať použitú literatúru. Pri niektorých obrázkoch je uvedený zdroj. 

	2.		Všeobecne k materiálu 
Odporúčame, aby predložený Návrh stratégie záchrany osôb, majetku a likvidácie požiarov v oblastiach postihnutých veternou kalamitou a lykožrútom v Tatranskom národnom parku neriešil, resp. sa nezaoberal riešením situácie len u Štátnych lesov TANAPu, ale aby sa predmetný problém posudzoval komplexne, t. j. aj u neštátnych obhospodarovateľov lesných pozemkov (urbáre, pozemkové spoločenstvá, mestské lesy) na území TANAPu. 	O	N	Stratégia rieši celé územie TANAP, nerozdeľuje ho na štátne lesy a urbariát.

	
        
	3.		Všeobecne k materiálu 
V dokumente sa viackrát uvádza, že hlavnou príčinou lesných požiarov na území TANAPu je antropogénny faktor (činnosť človeka). Preto odporúčame v rámci navrhovaných opatrení realizovať v spolupráci s MŽP SR a MPaRV SR dôslednejšiu osvetovú činnosť medzi verejnosťou, návštevníkmi TANAPu a mládežou s dôrazom na uvedené problémy, ktoré predložený návrh rieši. 	O	N	Problematikou sa bude zaoberať navrhovaná medzirezortná pracovná skupina, ktorá navrhne riešenia.	
	4.		Ku kapitole 1, ÚVOD 
V tejto kapitole, ako aj v ďalších kapitolách, sa spomína údaj 164 000 m3 dreva, ktoré sa nemohlo spracovať a muselo sa ponechať v porastoch. Ďalej sa uvádza, že predmetný objem dreva sa musel ponechať v ochrannom pásme (predpokladáme, že je myslené ochranné pásmo TANAPu). Táto informácia nie je správna, keďže v ochrannom pásme TANAPu, kde v zmysle zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) platí druhý stupeň ochrany prírody sa mohla kalamitná drevná hmota spracovať. 	O	N	
Údaje spresnené na základe zaslaných pripomienok MPRV SR.

	
	5.		Ku kapitole 4, časti a) Ohrozenie osôb a majetku požiarom a splodinami horenia 
V uvedenej časti sa uvádza, že v I. polroku 2011 bol počet požiarov v lesných porastoch 173. Keďže predložený dokument sa týka TANAPu, bolo by vhodné upozorniť, že uvedený počet (173) sa týka celej Slovenskej republiky a nie TANAPu. Na území TANAPu v okrese Poprad bolo v roku 2011 (do 29. 09. 2011) evidovaných 13 požiarov (viď. príloha č. 6). 	O	A	Upravený text podľa pripomienky	
	6.		Ku kapitole 4, časti b), Ohrozenie záplavami pri úhrnnej zrážkovej činnosti 
V uvedenej časti sa uvádza, že „schopnosť zadržiavania vody v kalamitnom prostredí sa stratila, pretože prestala fungovať funkcia živého lesa.“ Toto tvrdenie pokladáme za zavádzajúce resp. skresľujúce. Nemožno s takou jednoznačnosťou tvrdiť, že schopnosť zadržiavania vody sa stratila, resp. ak áno odporúčame uviesť zdroj, z ktorého uvedené tvrdenie pochádza. Odporúčame uvedenú vetu upraviť nasledovne: „Schopnosť zadržiavania vody v kalamitnom prostredí sa znížila.“. 	O	A	Upravený text podľa pripomienky	
	7.		Ku kapitole 4, časti b), Ohrozenie záplavami pri úhrnnej zrážkovej činnosti a časti c), Ohrozenie osôb s objektov pádom suchých stojacich stromov 
V súlade s § 29 zákona obhospodarovatelia lesných pozemkov resp. iné subjekty každoročne realizujú (ak ide o bezprostredné ohrozenie života alebo zdravia osôb alebo majetku) po posúdení Správou TANAPu výrub stromov, suchárov, odstraňovanie drevnej hmoty okolo ciest, turistických chodníkov, chát, potokov a pod. Odporúčame, aby pre objektívnosť bola uvedená informácia do predloženého dokumentu zapracovaná. V dokumente súčasne absentuje informácia o zrealizovanom výrube suchárov okolo turistických značených chodníkov (ďalej len „TZCH“) v roku 2011. Konkrétne sa v roku 2011 zrealizoval výrub suchárov okolo TZCH č. 623 (červená značka, magistrála) Štrbské Pleso – Popradské pleso (letná trasa), TZCH Štrbské Pleso – Popradské pleso (zelená značka, zimná trasa), TZCH č. 626 (modrá značka) Popradské pleso zastávka TEŽ po Popradské pleso, TZCH č. 623 (červená značka, magistrála) v smere Velická dolina (Sliezsky dom) a v smere Skalnaté Pleso, TZCH (zelená značka) v smere od Bílikovej chaty po Studenovodské vodopády a okolo TZCH č. 657 (žltá značka) v smere Tatranská Lesná – Studenovodské vodopády. Odporúčame, aby uvedená informácia bola do Návrhu stratégie záchrany osôb, majetku a likvidácie požiarov v oblastiach postihnutých veternou kalamitou a lykožrútom v Tatranskom národnom parku zapracovaná. 	O	A	Doplnený text podľa pripomienky	
	8.		K prílohe č. 1 
Podľa prílohy č. 1 územie TANAPu možno rozdeliť do troch zón (jadrová, nárazníková, prechodná). Upozorňujeme na nesprávnu formuláciu. Uvedené tri zóny tvoria Biosférickú rezerváciu Tatry o čom svedčí aj priložený obrázok. 	O	A	Upravený text podľa pripomienky	
	9.		K prílohe č. 3, bod 4 
V uvedenom bode sa deklaruje skutočnosť splnenia úlohy vyčistenia a udržiavania ochranného pásma v blízkosti plynovodov, okrem úseku prechádzajúceho cez národnú prírodnú rezerváciu v dĺžke cca 100m. Odporúčame uviesť konkrétny názov národnej prírodnej rezervácie. 	O	A	Upravený text podľa pripomienky	
	10.		Ku kapitole Návrh opatrení 
V materiáli na str. 4 sa uvádza, že počasie výrazne podmieňuje vznik a šírenie požiaru. Súčasne sa stanovujú tabuľky „Podmienky vzniku lesného požiaru“ a „Stupne požiarneho nebezpečenstva“ na základe viacerých indexov, medzi ktoré patrí klimatický index na základe spolupráce so Slovenským hydrometeorologickým ústavom (SHMÚ). Aby bola zabezpečená efektívnosť podieľania sa SHMÚ na stratégii záchrany osôb, majetku a likvidácie požiarov v oblastiach postihnutých veternou kalamitou a lykožrútom v Tatranskom národnom parku, požadujeme nasledovné: 
V časti B požadujeme za bod 2 vložiť body 3 až 5, ktoré znejú: 
„3. Rozšíriť a skvalitniť monitoring aktuálneho stavu počasia v predmetnom území inštalovaním 10 automatických meteorologických staníc (bez ľudskej obsluhy) s bezdrôtovým prenosom dát na lokality charakterizujúce klimatické pomery na území NP a vyčleniť prostriedky na ich prevádzku v celkovej sume cca: 10x10000 eur na nákup a cca: 10x1000 ročne na prevádzku (Tatranská Javorina, Tatranská Kotlina, Stará Lesná, Skalnaté Pleso, Tatranská Polianka, Tatranská Štrba, Podbanské, Pribylina-Račkova dolina, Huty a Zuberec). 
4. Dobudovať systém včasného varovania na nebezpečné poveternostné javy (najmä prívalové zrážky a silný vietor) v oblasti TANAPu a vytvoriť špecializované produkty pre odborné meteorologické zabezpečenie lokality v cene cca: 200 000 eur. 
5. Prepojiť systém monitoringu a výstrah SHMÚ na systém HaZZ za účelom dodávky špecializovaných produktov v cene závislej na požiadavkách HaZZ.“. 
Nakoľko by sa uvedené prostriedky mali hradiť z rozpočtovej kapitoly MŽP SR a tieto prostriedky nie sú zakotvené v kapitole MŽP SR na rok 2012, požadujeme, aby materiál riešil aj túto otázku a dôsledky spojené s nemožnosťou čerpať prostriedky z kapitoly MŽP SR. V opačnom prípade nie je možné zabezpečiť efektívnu vykonateľnosť opatrení týkajúcich sa činnosti SHMÚ pri ohrození TANAPu poveternostnými vplyvmi. 
Odôvodnenie: 
V preloženom materiáli sa správne konštatuje, že „počasie, ako okamžitý stav atmosféry, výrazne podmieňuje vznik a šírenie požiaru.“ Nielen to, správnym monitoringom stavu počasia je možné poskytnúť informácie potrebné počas zásahu, ako aj vydať výstrahu na očakávaný výskyt nebezpečných poveternostných javov. V dokumente je popisovaný proces, v ktorom sa správne pri viacerých činnostiach v čase zásahu ale aj mimo krízovej udalosti počíta s meteorologickým zabezpečením. Je nevyhnutné upozorniť na skutočnosť, že terajšie meteorologické zabezpečenie predmetnej oblasti nie je dostatočné a nie je možné na jeho základe vytvoriť a dodať produkty zodpovedajúce súčasnému stavu vedeckého poznania. Napríklad z in-situ meraní (priamo v lokalite) má SHMÚ na území TANAPu k dispozícii len tri meteorologické stanice, dodávajúce online údaje, a to Štrbské Pleso, Lomnický Štít a Oravice. Vzhľadom na výraznú priestorovú premenlivosť počasia v horskom prostredí ide o nedostatočný počet z hľadiska presného určenia stavu počasia v danej lokalite. Presné určenie a analýza aktuálnych meteorologických podmienok je pritom potrebné pre určenie rizika vzniku a šírenia lesného požiaru, ako aj podmienok pre zásah a prípadné použitie leteckých prostriedkov. Tento počet monitorovacích staníc nie je dostatočný ani pre detekciu výskytu, či presné určenie podmienok pre výskyt nebezpečných poveternostných javov (víchrica, povodeň, námraza, apod.) a vydanie včasnej výstrahy na ne. 
V dokumente sa nepočíta s využitím moderných prostriedkov, ktorými disponuje meteorologická služba SHMÚ vrátene detailných analýz podľa teploty a vetra s rozlíšením 1x1 km, s možnosťou rozvinúť potenciál pre poskytovanie výstrah na nebezpečné prívalové zrážky a silné nárazy vetra. Dostupné sú tiež predpovedané pravdepodobnosti silných nárazov vetra na 5 dní dopredu. 
Upozorňujeme na to, že meteorologické zabezpečovanie manažmentu krízových situácií iba na základe údajov zverejňovaných na verejnej internetovej stránke nie je dostatočné a neposkytuje škálu dostupných možností, ktoré sú práve pre tento účel vyvíjané a sčasti aj prevádzkované SHMÚ. 
	Z	ČA	Úprava vykonaná v zmysle záverov z rozporového konania, na ktorom bolo navrhnuté doplnenie predkladacej správy a úprava textu v časti „Záver“. V návrhu opatrení v bode B. bola zapracovaná nová úloha pre medzirezortnú pracovnú skupinu.	
Ministerstvo pôdohospodárstva a rozvoja vidieka SR	11.		návrh uznesenia vlády SR 
V návrhu uznesenia vlády SR vypustiť úlohu B.3. 
Odôvodnenie: Povinnosť zabezpečiť letecký požiarny monitoring vyplýva zo zákona č. 326/2005 Z. z. o lesoch v znení neskorších predpisov, navrhovaná úloha je teda duplicitná a nadbytočná. Pripomienka je zásadná. 
 	Z	A	Uvedená úloha bola vypustená	
	12.		 Prílohu č. 1 prepracovať a zosúladiť so súčasným stavom TANAP. 
Odôvodnenie: TANAP nie je rozdelený v zmysle platných právnych predpisov na zóny a v tejto nadväznosti sú uvedené výmery presahujúce výmeru TANAP vrátane jeho ochranného pásma. 
	O	A	Upravený text podľa pripomienky	
	13.		Doplniť návrh stratégie o preventívne opatrenia vrátane vzdelávania a výchovy. 
Odôvodnenie: Súčasťou takejto stratégie má jednoznačne byť aj prevencia a vzdelávanie občanov tak, aby bolo umožnené jednoduchšie zvládanie kritických situácií. Zároveň doporučujeme venovať zvýšenú pozornosť v kritickejších obdobiach hliadkovacej činnosti, materiálno-technického dovybavenia osôb vykonávajúcich túto činnosť, na najviac navštevovaných a najviac ohrozených miestach umiestnenie propagačných materiálov. Zároveň riešiť budovanie početných vodných zdrojov na čerpanie vody v prípade vzniku požiaru v oblasti Vysokých Tatier. 
	O	N	Problematikou sa bude zaoberať navrhovaná  medzirezortná pracovná skupina, ktorá navrhne riešenia	
	14.		V závere v časti B bode 1. dopracovať spôsob činnosti navrhovanej pracovnej skupiny a jej kompetencie vo vzťahu k ukladaniu úloh iným rezortom a organizáciám, vrátane ich financovania. 
Odôvodnenie: Pracovná skupina nemôže ukladať iným organizáciám úlohy a termíny, na ktoré nemajú tieto kompetencie a finančné zdroje. Preto je potrebné spresniť rozhodovanie o týchto úlohách a spôsobe ich financovania. Pripomienka je zásadná. 
	Z	A	Upravený text podľa pripomienky	
	15.		V kapitole 5. za štvrtú vetu vložiť nasledovný text: „Z dôvodu klimatických zmien v posledných rokoch dochádza k dlhším obdobiam bez zrážok, resp. k intenzívnej zrážkovej činnosti a tým aj ku kolísaniu výšky a prietokového objemu jednotlivých tokov. Počas obdobia sucha dochádza k vyprahnutiu jednotlivých korýt menších tokov.“. 
Odôvodnenie: Doplnenie k problematike vodných zdrojov. 
	O	A	Upravený text podľa pripomienky	
	16.		V kapitole 4. časti b) piata veta znie: „Vyvrátené a suché stromy v nevyťažených oblastiach zasahujú do tejto siete, čím vytvárajú umelú prekážku pre prirodzený odtok vody z oblasti so zrážkovou činnosťou.“. 
Odôvodnenie: Doplnenie o suché stromy, ktoré môžu byť prekážkou pre prirodzený odtok vody z oblasti. 
	O	A	Upravený text podľa pripomienky	
	17.		V kapitole 3.3. navrhujeme na konci doplniť nový odsek, ktorý znie: „Taktiež je potrebné upozorniť na skutočnosť, že v tesnej blízkosti tatranského lesa sa nachádzajú osady neprispôsobivých občanov, ktorí svojim konaním negatívne ovplyvňujú stav lesných porastov, ako aj zvyšujú riziko vzniku lesných požiarov. 
Odôvodnenie: Doplnenie skutočností o rizikách v tesnej blízkosti osád neprispôsobivých občanov.	O	N	Nepovažujeme to za potrebné. 	
	18.		V kapitole 3.3. v piatom odseku tretia a štvrtá veta znejú: „Lykožrútom je len na území v správe Štátnych lesov TANAP v súčasnosti poškodených 3 268 ha (nevyťažený suchý les) a na ďalších 3 950 ha bola v súlade so všeobecne záväznými právnymi predpismi drevná hmota poškodených stromov odstránená. Celková plocha územia poškodeného lykožrútovou kalamitou predstavuje v Štátnych lesoch TANAP viac ako 7 000 ha lesa, čo je 80 % plochy nimi spravovanej plochy kalamity z roku 2004.“. 
Odôvodnenie: Spresnenie údajov poškodeného územia v správe Štátnych lesov TANAP. 
 	O	A	Upravený text podľa pripomienky	
	19.		V kapitole 3.1. v treťom odseku tretia veta znie: „Okrem tejto kalamitnej drevnej hmoty zostalo na základe rozhodnutí štátnej správy ochrany prírody v poškodenom území 10 až 55 % a v niekoľkých lokalitách až 100% nespracovanej drevnej hmoty v celkovom objeme 419 395 m3.“. 
Odôvodnenie: Spresnenie údajov o množstve ponechanej drevnej hmoty. 
	O	A	Upravený text podľa pripomienky	
	20.		V kapitole 3.1. druhá veta znie: „Škodlivé činitele rozdeľujeme na abiotické, biotické a antropogénne a podľa pôvodu škodlivého činiteľa sa kalamity rozdeľujú na veterné, snehové, hmyzie, hubové a imisné a pod., pričom požiare možno zaradiť medzi abiotické alebo antropogénne.“. 
Odôvodnenie: Presnejšia špecifikácia kalamity podľa pôvodu škodlivého činiteľa. 
 	O	A	Upravený text podľa pripomienky	
	21.		V kapitole 1. posledná veta znie: „V súvislosti s pretrvávajúcimi následkami veternej kalamity z roku 2004 a rozhodnutím ponechať 10 až 55 % biomasy zo spracovávaného kalamitného dreva v kalamitnom území a 164 000 m3 dreva ponechaného bez spracovania, vzniká pri nepriaznivých klimatických podmienkach (sucho, vietor) veľké riziko vzniku rozsiahlych lesných požiarov a vysoké riziko ohrozenia osôb pohybujúcich sa v tomto prostredí.“. 
Odôvodnenie: Spresnenie údajov o množstve a polohe ponechaného dreva. 
 	O	A	Upravený text podľa pripomienky	
Ministerstvo financií SR	22.		doložke vybraných vplyvov 
Beriem na vedomie kvantifikácie uvedené v doložke vybraných vplyvov. Nakoľko však v zmysle bodu B.1. návrhu uznesenia vlády má minister vnútra vyčleniť v kapitole ministerstva vnútra na rok 2012 a 2013 finančné prostriedky na nákup špeciálnej techniky a vecných prostriedkov pre Hasičský a záchranný zbor v sume 9 657 000 eur, je potrebné v časti A.2. doložky vybraných vplyvov označiť, že ide o negatívny vplyv na rozpočet verejnej správy.  	O	A	Upravený text podľa pripomienky	
Ministerstvo zdravotníctva SR	23.		Žiadame v poslednom odstavci časti 6. Stratégia záchrany osôb, majetku a likvidácie požiarov v oblastiach postihnutých veternou a lykožrútovou kalamitou bod 3. Likvidácia požiaru odsek 3. 1 Simulácia požiaru  v Starom Smokovci presne uviesť, s použitím akých vrtuľníkov sa počíta pri leteckom hasení požiarov.
Odôvodnenie: Uvedené sú 2 x OS SR a 1 x ATE. Ak sa jedná o vrtuľníky vrtuľníkovej záchrannej zdravotnej služby (OS SR) a poskytovateľa vrtuľníkovej záchrannej zdravotnej služby (AIR – TRENSPORT EUROPE, spol. s r. o.) je nevyhnutné zapojenie a kooperácia s Operačným strediskom záchrannej zdravotnej služby Slovenskej republiky.	Z	A	Doplnený text podľa pripomienky	
	24.		Pre úplnosť navrhujeme do textu do kapitoly Klimatické pomery a hydrologické pomery, ktorá je súčasťou prílohy č. 1 doplniť skutočnosť, že vo Vysokých Tatrách je aj prírodný minerálny zdroj s označením SK - 1 s názvom Smokovecká kyselka I na základe vyhlášky Ministerstva zdravotníctva  Slovenskej republiky              č. 112/2002 Z. z., ktorou sa vyhlasuje zdroj podzemnej vody v meste Vysoké Tatry, v katastrálnom území Starý Smokovec za prírodný zdroj minerálnej stolovej vody a vyhlasujú ochranné pásma prírodných zdrojov minerálnych stolových vôd v Starom Smokovci.	O	N	Problematiku prírodných minerálnych zdrojov táto stratégia nerieši	
Najvyšší kontrolný úrad SR	25.		Doložka vybraných vplyvov 
Doložka vybraných vplyvov v bode 1. „Vplyvy na rozpočet verejnej správy“ je v rozpore s prílohou „Vplyvy na rozpočet verejnej správy, na zamestnanosť vo verejnej správe a financovanie návrhu. Odporúčame zosúladiť vplyvy.  	O	A	Upravený text podľa pripomienky	

Vysvetlivky  k použitým skratkám v tabuľke:
	
O – obyčajná		
Z – zásadná		
A – akceptovaná		
ČA – čiastočne akceptovaná